dh-unibe/image-text_koenigsfelden-charters-post-1500 huggingface dataset:
14 juin 1372
Ich Uͦlrich Utzenberg schulth̄ zuͦ Sultz tuͦn kunt aller mēlich mit urkûnde dis briefez daz vor mir in offenē gericht die
bescheiden frowe Gerschi Harderin von Gebliswilr mit wissen gunst und geheisse Wˀnher Ernins irs vogtez un̄ elichē mānez dˀ
sich under dz gericht zuͦ Sultz vˀbant umb dise nachgescˀben sache als recht waz ✳ und gap do zuͦ male mit dem selbē irem
vogte ✳ in wechsels wise uff mit hand und mit mūde und mit allem recht als do zuͦ male mit urteil bi dem eid erteilt
wart dz es gantz hant festi haben sol nū und har nach ✳ dem bescheiden Ruͤdigˀ vō Watwilr eim burgˀ zuͦ Sultz ✳ der oͧch
den wechsel und die gabe in sin hant nam von der egen̄ Gerschin Harderin und irē vogt ✳ in nāmen der erwirdigē geistlichen frowē der eptischin und dez conventez gemeinlich zuͦ Kûnxfelt wand er den wechsel in irē namē teit ✳ dez er oͧch
einē brief besigelt under der eptischin ingesigel offenlich in gericht zoͧgte ✳ zwentzig schatz rebē die ✳ die vorgen̄
Gˀschi Hardˀin hette in der von Sultz ban ✳ drie schatz reben gelegē zuͦ der welgassen nebēt Roͧth vō Masmûnstˀ zinset
ein schillīg phēing dē gotzhus zuͦ Wuͦnach it̄ zwen schatz indem Wùlfeling nebēt Clewin zuͦ Vellethor it̄ zwen schatz andē forst
nebēt Petˀ Lader zinsent ein mosse eleys an die kilchen zuͦ Sultz it̄ drie schatz am Hashart nebēt Uͦllin Utzēberg zinsent
einlif phēnig dem gotzhus zuͦ Thierēbach ✳ dez die vorḡ Gˀschi Hardˀin swuͦr einē eit zuͦ den heiligē dz sû nût andˀs wust dieselbē guͦtˀ mit deheinē zinsen ûberladen noch vˀsert dēne do vor bescheiden ist ✳ und lopt fûr sich und ir erbē die vorḡ frowē
und der nachkomē do fùr zuͦ wˀende an allē stettē gegē allermēlich wo ez not tuͦt ane gevˀde ✳ umb fûnfzechē schatz
rebē die ✳ die selbē frowē zuͦ Kùnxfelt hettēt indem ban̄e zuͦ Hadstat indem buchs nebēt der vō sant Marx guͤtˀ sint
eigē oͧch lopt die vorḡ Gerschi mit dem selbē irem vogt bi guͦtē trûwē an eidstat disen wechsel und wz von ir an disem
brief gescˀben stot ewiklich stete zuͦ habende und do wider niemˀ zuͦ tuͦnde noch schaffen getō heimlich noch offenlich allez
ane gevˀde. hie bi worent in gericht und sint oͧch dis gezûg Sifrit Leblang Hem̄an vō Mùlūh Wˀnher Ruͦdigˀ Dietzmā
Sprēgeli Wˀnher Kesseler Volrot burgˀ zuͦ Sultz und ander erber lût genuͦg har ûber zuͦ einer gantzē sicheit aller vorgescˀben dingē hab ich Uͦlrich Utzēberg schulth̄ vorḡ durch beder teil bette willē min eigē ingesigel gehēket an disen
brief der gebē wart do man zalt vō gottez geburt drûzechen hundert sibenzig und zwei jar dez nechstē mētagez
nach sant Barnabē tag dez heiligē zwelf botten. ✳